**הסכם**

**שנערך ונחתם ביום \_\_\_\_\_\_\_ לחודש \_\_\_\_\_ שנת 2018**

 **בין:** **המכללה האקדמית בוינגייט בע"מ (חל"צ)**

 ח.פ. 9-073809-51

 מכון וינגייט

 (שתיקרא להלן: "**המכללה**)

 **מצד אחד;**

 **לבין:** \_\_\_\_\_\_\_\_\_\_\_\_\_\_\_\_\_\_\_\_

ח.פ./ת.ז. \_\_\_\_\_\_\_\_\_\_\_\_\_\_\_\_

 מ\_\_\_\_\_\_\_\_\_\_\_\_\_\_\_\_\_\_\_\_

 (שיקרא להלן: "**הקבלן**")

 **מצד שני;**

**הואיל** והמכללה מעוניינת להזמין ולהתקין מתקנים וציוד לחדר כושר שיקומי המוקם במבנה הרב תכליתי במכללה כשהעבודות כוללות גם פינוי של ציוד חדר כושר ישן ואחריות ושירות למתקנים הכל בהתאם למפרט ולכתב כמויות, **נספח א**' (להלן: "הציוד החדש", "הציוד הישן" ו- "העבודות");

**והואיל** והקבלן הינו בעל ניסיון ומומחיות בתחום אספקת ציוד לחדרי כושר ותחזוקתו;

**והואיל**  והקבלן הגיש למכללה הצעת מחיר לביצוע העבודות המצ"ב כ**נספח "ב"** להסכם זה ומהווה חלק בלתי נפרד הימנו וזכה בהתאם להצעתו הנ"ל במכרז שערכה המכללה לצורך ביצוע העבודות;

**לפיכך הוסכם הותנה והוצהר בין הצדדים כדלקמן:**

1. ההתקשרות

 הקבלן יבצע עבור המכללה את העבודות הכל בהתאם למפרט נספח א' וזאת בתנאים כמפורט בהסכם זה ובנספחיו.

 ככל שקיימת סתירה בין האמור בנספח א' לאמור בהסכם זה, יגבר האמור בהסכם זה.

1. הצהרות והתחייבויות הקבלן
	1. ברשותו כח האדם, הידע והאמצעים האחרים הדרושים כדי לבצע את העבודות בהתאם לדרישות המכללה.
	2. הקבלן מתחייב לבצע את העבודות תוך נקיטה בכל האמצעים הדרושים להגנה על ציוד המכללה הנמצא בשטחי העבודות, כמפורט בנספח א' ובהתאם להנחיות המכללה. כן מתחייב הקבלן לבצע עבודות פינוי, עפ"י תנאי המפרט ועפ"י כל דין.
	3. הקבלן מתחייב לבצע את העבודות בשלמות ובכלל זאת לדאוג, בעצמו, ועל חשבונו להמצאת כח-האדם שיידרש לצורך כך, להזמנת הציוד החדש, הובלתו, התקנתו במכללה ותחזוקתו ברמה ובטיב האמורים בהסכם זה.
	4. הקבלן מתחייב להמציא למכללה בתחילת תוקפו של הסכם זה אישור בדבר היותו עוסק מורשה, אישור מס הכנסה על ניהול תקין של ספרים ואישור עדכני לניכוי מס במקור.
	5. הקבלן מתחייב בזה לבצע את כל העבודות בהתאם להסכם זה ולמסמכים המצורפים אליו, באורח מקצועי וברמה נאותה, לשביעות רצונה המלאה של המכללה. עבודות לגביהן קיימים חוקים, תקנות או הוראות מטעם רשויות מוסמכות, תבוצענה בהתאם לחוקים, תקנות והוראות אלה.
	6. להבטחת ביצוע התחייבויותיו של הקבלן למתן אחריות לפי הסכם זה יפקיד הקבלן בידי המכללה עם השלמת עבודות התקנת הציוד החדש ערבות בנקאית צמודה בלתי מותנית ובלתי מסויגת בסך 30,000 ₪ שתישאר בתוקף עד לתום תקופת האחריות כהגדרתה בסעיף 7.1 להלן.
2. ביקור ובדיקת שטחי העבודות
	1. הקבלן מצהיר בזה כי ביקר בשטחי העבודות במהלך סיור קבלנים שנערך במכללה ביום \_\_\_\_\_\_\_\_ ובחן אותם באופן יסודי, את דרכי הגישה אליהם ומיקומם של מבנים, מתקנים והסדרים אחרים העלולים להשפיע על ביצוע העבודות וכן בחן את הציוד הישן.
	2. הקבלן לא יהא רשאי ו/או זכאי לטעון כי לא ידע את פרטי הגורמים האמורים לעיל, או מי מהם, ו/או כי לא הביא בחשבון גורמים אלה, או מי מהם, בעת הגשת הצעתו לביצוע העבודות.
3. המכללה מתחייבת כדלקמן
	1. לשלם לקבלן תמורת ביצוע העבודות והתחייבויותיו בהתאם להסכם זה סך של \_\_\_\_\_\_\_\_\_\_\_ ₪ אשר חושב בהתאם למפרט העבודות המבוקשות ובהתאם למחירים שבהצעת הקבלן, נספח ב'. הסכום הנ"ל כולל מע"מ (להלן:"התמורה").
	2. תשלום התמורה מותנה בביצוע העבודות לשביעות רצונה המלאה של המכללה ובהפקדת ערבות הביצוע לפי סעיף 2.6 לעיל.
	3. התמורה תשולם בתום ביצוע העבודות ואישורן ע"י המכללה וכנגד חשבונית מס כדין ובתנאי שוטף+60 ממועד המצאתה בהתאם לנוהלי התשלום המקובלים במכללה.
	4. מובהר בזאת כי התמורה הנקובה לעיל הנה קבועה מראש ולא תהא צמודה לכל מדד או תוספת כלשהם.
4. לוח זמנים

5.1 אספקת הציוד החדש וסיום התקנתו לא יאוחר מ-10 שבועות ממועד מסירת ההודעה על הזכיה במכרז לקבלן.

5.2 פינוי ציוד ישן בסמוך לאחר סיום התקנת הציוד החדש ולפי מועד שיתואם מראש עם המכללה.

1. הפרה, פיצויים ומימוש ערבות בנקאית

6.1 במידה ולא סיים הקבלן את העבודות כולן או חלקו במועד הנקוב יהיה חייב לפצות את המכללה בגין כל הנזקים שנגרמו לה בפועל עקב האיחור.

6.2 במידה והקבלן לא העניק למכללה שרות במסגרת האחריות כמפורט בסעיף 7 להלן ו/או לא עמד במועדים הנקובים שם, המכללה תהא רשאית לממש את הערבות הבנקאית הנזכרת בסעיף 2.6 לעיל ולגבות מתוכה את סכום הנזק שנגרם לה בפועל עקב הפרה כאמור. הערבות הבנקאית תוחזר לקבלן (אם לא מומשה) בתום תקופת האחריות עפ"י סעיף 7.1 להלן.

1. אחריות ושירות
	1. הקבלן יהא אחראי לכל פגם או ליקוי שיתגלו בעבודה או בציוד או בכל חלק מהם וזאת למשך תקופה של 60 חודשים מיום סיום התקנת הציוד החדש.
	2. במשך תקופת האחריות יבצע הקבלן, על חשבונו, כל תיקון שיידרש (כולל עבודות וחלפים). כל קריאה תטופל באופן מיידי והתיקון יושלם תוך 3 ימים מקבלת הקריאה. תיקונים דחופים יבוצעו ללא דיחוי.
	3. כן מתחייב הקבלן לבצע במהלך תקופת האחריות תחזוקה שוטפת הכוללת טיפולי תחזוקה אחת ל-6 חודשים ולהמציא למכללה אישור על תקינות המכשירים והציוד.
	4. בתום תקופת האחריות שלעיל תהיה למכללה אופציה להתקשר עם הקבלן בחוזה לשירות חודשי לעד 5 שנים ולפי התעריף שבהצעת הקבלן, נספח ב'. מובהר כי התקשרות זו תבוצע לפי שיקול דעתה הבלעדי של המכללה.
2. יחסי הצדדים
	1. מוסכם כי היחסים בין הקבלן לבין המכללה הם כיחסי מזמין-קבלן וכל האמור בהסכם זה לא יתפרש כבא ליצור יחסי עובד-מעביד ו/או יחסי שולח-שלוח כלשהם בין הצדדים הנ"ל לרבות מי שפועל בשמם ו/או במסגרתם.
	2. למען הסר ספק מוסכם ומוצהר בזה כי המכללה לא תהיה מעבידם של עובדי ו/או מועסקי הקבלן ו/או קבלני המשנה והם יהיו עובדיהם של הקבלן ו/או קבלן המשנה בלבד, לפי העניין.
3. אחריות
	1. הקבלן ישא באחריות המלאה והבלעדית לביצוע מיכלול העבודות נשוא הסכם זה ויהיה אחראי לכל נזק שהוא, בין לנזק גוף ובין לנזק רכוש, ולכל נזק אחר שייגרם למכללה ו/או למי מטעמה ו/או לצד שלישי ו/או לעובדיו של הקבלן ו/או למועסקיו ו/או לקבלני משנה מטעמו כתוצאה ממעשה או מחדל של הקבלן הנובע, בין במישרין ובין בעקיפין, מביצוע העבודות נשוא הסכם זה ו/או בהקשר אליהן, בין במהלך ביצוע העבודות ובין לאחר מכן, בין אם נגרם ע"י הקבלן ובין אם נגרם ע"י עובדיו ו/או שלוחיו ו/או כל הנתון למרותו.
	2. הקבלן מתחייב לשלם כל דמי נזק או פיצוי המגיעים על פי כל דין לעובדיו ו/או לכל אדם אחר הנמצא בשרותו ו/או הפועל עבורו כתוצאה מתאונה או נזק כלשהם תוך כדי ביצוע העבודות, או בדרך למקום ביצוע העבודות או ממקום ביצוע העבודות, ככל שהנזק הנו באחריותו של הקבלן על פי הסכם זה ו/או על פי כל דין.
	3. הקבלן ישפה את המכללה ו/או עובדיה ו/או הפועלים מטעמה עקב דרישה ו/או תביעה שתוגש נגד מי מהם בקשר לכל עניין שהקבלן אחראי לו כאמור בסעיף זה לעיל. המכללה תודיע לקבלן על קיום דרישה ו/או תביעה כאמור לעיל במידה ומידע על כך הובא לידיעתה על מנת לאפשר לקבלן להתגונן.
4. ביטוח
	1. מבלי לגרוע מאחריות הקבלן עפ"י סעיף 9 לעיל ו/או עפ"י כל דין מתחייב הקבלן לקיים על חשבונו פוליסות ביטוח בהתאם למפורט **בנספח ג** החל ממועד העמדת שטחי העבודות, כולם או מקצתם לרשותו ו/או מיום תחילת ביצוע העבודות, לפי המוקדם, ובמשך כל תקופת תקפו של הסכם זה ועד לסיום העבודות. הקבלן ימציא למכללה במעמד חתימת הסכם זה אישור על עריכת הביטוחים הנ"ל בהתאם לנוסח **שבנספח ג** מטעם מבטחו וישוב וימציא למכללה מידי שנה ועד תום תקופת האחריות לפי סעיף 7.1 לעיל אישור כאמור חתום ע"י מבטחו 7 ימים בטרם פקע תוקפו של האישור הקודם.
	2. מוסכם בזה במפורש כי אין בעריכת הביטוחים האמורים ו/או בהמצאת אישור על קיום ביטוחים ו/או בבדיקתם ו/או בשינויים ו/או הימנעות מבדיקתם בכדי להוות אישור בדבר התאמתם למוסכם ו/או בכדי להוות הטלת אחריות כלשהי על המכללה ו/או בכדי להוות צמצום אחריותו של הקבלן על פי הסכם זה או על פי כל דין.
	3. הקבלן פוטר את המכללה וכל הבאים מטעמה, מאחריות לכל נזק אשר נגרם להם ו/או לעובדיהם ו/או למי מטעמם ואשר מכוסה על פי הביטוחים לעיל או שאינו מכוסה מסיבה כלשהי ו/או שהיה מכוסה לו ערך את הביטוחים כנדרש או אלמלא סעיף השתתפות עצמית או הפרת תנאי הביטוח על ידי הקבלן (לרבות ביטוח חסר).
	4. הקבלן מתחייב לשפות את המכללה ו/או הבאים מטעמה בגין כל סכום שיושת על מי מהם עקב הפרת תנאי הפוליסה על ידי הקבלן ו/או הפועלים מטעמו.
5. איסור הסבה והמחאת זכויות

הקבלן לא יהא רשאי להסב ו/או להעביר ו/או להמחות את זכויותיו ו/או התחייבויותיו עפ"י הסכם זה כולן או מקצתן לאחר או לאחרים אלא אם כן יקבל הסכמה לכך בכתב ומראש, מהמכללה.

1. קיזוז

המכללה תהא רשאית לקזז כל דמי נזק ו/או סכומים אחרים המגיעים לה מן הקבלן מן הסכומים אשר היא מחוייבת לשלם לקבלן עפ"י הסכם זה ו/או עפ"י כל הסכם אחר עימו ו/או מכל טעם אחר.

1. הפרה יסודית ופיצוי
	1. סעיפים 1, 2, 4, 5, 7, 8, 9, 10, 11 ייחשבו כסעיפים עיקריים שהפרתם הינה הפרה יסודית.
	2. כל צד שיפר התחייבות מהתחייבויותיו לפי הסכם זה יהיה חייב לפצות את הצד האחר על כל נזק שייגרם לו וזאת מבלי לפגוע בזכות כל צד לכל סעד חוקי אחר, לרבות ביטול ההסכם.
2. כללי
	1. מוסכם בין הצדדים כי הקשר בין הצדדים מבוסס אך ורק על האמור בהסכם זה וכי כל התחייבות, הבנה, מצג הבטחה ו/או ויתור שנעשו ו/או אשר ייעשו על ידי הצדדים בין במפורש בין בכתב ובין בעל פה, לא יחייבו את הצדדים אלא אם כן ייעשו לאחר חתימת הסכם זה בכתב וייחתמו על ידי הצדדים.
	2. שום התנהגות מצד מי מהצדדים לא תחשב כויתור על איזה מזכויותיו על פי הסכם זה ו/או על פי כל דין, או כויתור או כהסכמה מצידו לאיזה הפרה או אי קיום של תנאי מתנאי ההסכם, או כנותנת דחיה או ארכה לביצוע כל פעולה שיש לעשותה על פי ההסכם או כשינוי, ביטול או תוספת של תנאי שהוא, אלא אם כן נעשו במפורש ובכתב.
3. הודעות

 כל הודעה תיחשב כאילו נתקבלה אצל הנמען ביום מסירתה אם נמסרה ביד ותוך שלושה ימים מיום שיגורה בסניף הדואר, אם נשלחה בדואר רשום.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 המכללה הקבלן

**נספח ג**

לכבוד

המכללה האקדמית בוינגייט בע"מ (חל"צ) ו/או עובדים ו/או יועצים מטעמה (להלן:"המכללה")

הנדון: אישור קיום ביטוחים לחוזה מיום \_\_\_\_ עם \_\_\_\_\_\_\_\_\_\_\_\_\_ (להלן "הקבלן")(להלן "חוזה")

החתומה מטה חב' לבטוח בע"מ (להלן: "המבטחת") מאשרת בזאת כי ערכה פוליסות ביטוח כמפורט להלן לבטוח רכוש וחבויות ע"ש הקבלן בקשר עם חוזה לבצוע עבודות לאספקת והתקנת ציוד לחדר כושר במכללה (להלן "העבודות") וזאת לתקופה החלה מיום...................... ועד ליום.......................... כמפורט להלן :

1. ביטוח אחריות כלפי צד ג' – בגבול אחריות שלא יפחת מ-6,000,000 מליון ₪ (שישה מליון) לבטוח אחריותו החוקית של הקבלן על פי כל דין עבור כל נזק לרכוש ו/או גוף ו/או נזק נפשי ו/או שכלי כתוצאה מכך לצד ג' כלשהו, אדם ו/או גוף משפטי, לרבות כלפי ו/או בגין קבלני משנה ו/או עובדיהם, המכללה ו/או עובדיה וכלפי כל מי שלא נוצרו לקבלן עמו יחסי עובד ומעביד, כל זאת עקב ו/או כתוצאה ו/או בקשר עם העבודות שהקבלן ו/או מטעמו מבצעים עבור המכללה ו/או מטעמה. המכללה בוטחה ב"אחריות צולבת" כאילו הבטוח נערך לטובתה בנפרד.

 כל מי שלא נכלל ברשימת מקבלי השכר של הקבלן וקבלני המשנה יחשב לצד ג'. למען הסר ספק, רכוש המכללה שאינו חלק בלתי נפרד מהעבודות יחשב לרכוש צד ג'.

 הביטוח יכלול הבהרה לפיה המבטח מוותר על טענת קיום אחריות מקצועית בגין נזקי גוף שנגרמו לצד ג', ככל שלא בוטחו במסגרת ביטוח אחריות מקצועית.

1. ביטוח אחריות מקצועית - במסגרתו מבוטח הקבלן וכל הפועלים מטעמו במסגרת ההסכם בגבולות אחריות שלא יפחתו מ-2,000,000 (שני מיליון) ₪ למקרה ולתקופת ביטוח שנתית. הביטוח מורחב לכלול, בין היתר, היעדר מיומנות מקצועית ואי יושר, לרבות של עובד ו/או מועסק של הקבלן, נזק מפעולה על רכוש בחצרי המכללה שנגרם כתוצאה מפעולת הקבלן. הביטוח הורחב לכלול את המכללה כמבוטח ככל שתימצא אחראית בגין מעשי ו/או מחדלי הקבלן כלפי צד ג' כלשהו.
2. ביטוח חבות מעבידים - בגבולות אחריות של 20,000,000 (עשרים מיליון) ₪ למקרה ולתקופת ביטוח שנתית. הביטוח מורחב לכסות את המכללה, עובדיה, מנהליה, והבאים מטעמה במקרה בו יתבעו ו/או ימצאו אחראים כמעביד כלפי מי מעובדי ו/או מועסקי הקבלן.
3. ביטוח חבות מוצר – בגבולות אחריות שלא יפחתו מ- 4,000,000 ₪ (ארבעה מיליון) לתובע, למקרה ולתקופת הבטוח לבטוח אחריותו החוקית  עבור כל נזק לגוף או לרכוש צד ג' , אדם ו/או גוף משפטי, שנגרם עקב ליקוי במוצרים ו/או בעבודות שהקבלן ו/או מי  מטעמו סיפק, התקין, טיפל ו/או תיחזק. המכללה כלולה כמבוטחת בגין אחריותה למעשי ו/או מחדלי הקבלן ו/או מטעמו בכפוף לתנאי אחריות צולבת.

בפוליסה נכלל תנאי תקופת גילוי נוספת של עד 12 חודשים.

1. ביטוח לרכוש, ציוד וכלים של הקבלן ו/או באחריותו המובאים ע"י הקבלן לחצרי המכללה מפני כל סיכון תאונתי, לרבות זדון, תאונה, אש, נזקי מים ומכל סיכון המקובל לביטוח על בסיס תנאי אש מורחב.
2. תנאים כלליים: בפוליסות הנ"ל מצוין כדלקמן:
	1. ותור תחלוף: המבטחת ויתרה על זכות התחלוף/שיבוב כלפי המכללה, מנהליה ו/או שלוחיה השונים. ויתור כאמור לא יחול לטובת אדם שגרם לנזק בזדון.
	2. הודעות : המבטחת מתחייבת להודיע למכללה בדואר רשום על בטול הפוליסות הנ"ל ו/או הרעת תנאיהם ו/או הפחתת הכיסוי הבטוחי בהם לפחות 60 יום לפני מועד בטול או הרעה בפועל כאמור לעיל .
	3. קדימות הבטוחים: הכסוי בפוליסות הנ"ל הנו ראשוני וקודם לכל בטוח שנעשה ע"י המכללה ו/או לטובתה והמבטחת ויתרה על זכותה לשתוף בבטוחי המכללה על פי הפוליסות הנ"ל ו/או דין כלשהו.
	4. תשלום פרמיות: הקבלן בלבד ישא בתשלומי הפרמיות עבור בטוחיו כאמור לעיל ובגין כל חיוב אחר הנובע מהן לרבות דמי ההשתתפות העצמית וכל חיוב אחר עקב הגשת תביעות על פיהן.
	5. זכויות המכללה עפ"י הפוליסות לא יפגעו במידה והקבלן הפר ו/או לא קיים בתום לב תנאי מתנאיהן וכל טענה שתהייה למבטחת בענין האמור תופנה לקבלן בלבד.
	6. חריג רשלנות רבתי מבוטל בזאת.
	7. זכות הקיזוז לא תגרע מזכויות המכללה לשיפוי בכל מקרה וענין.
	8. מובהר כי דרישות הביטוח כמפורט לעיל נועדו להוסיף לתנאי הפוליסות המקוריות ולא להפחית מהן, לפיכך בכל מקרה של סתירה או אי התאמה בין הפוליסות המקוריות של הקבלן ובין המפורט באישור זה יגבר התנאי המיטיב עם המכללה בכל עניין ומקרה.

 חתימת ואשור המבטחת תאריך:\_\_\_\_\_\_\_\_\_\_\_\_

מספרי הפוליסות של הקבלן:

 1. רכוש ............................... בתוקף מיום ............... עד יום ........................

 2. חבות כלפי צד ג' ............................... בתוקף מיום ............... עד יום ........................

 3. חבות המעביד .......................... בתוקף מיום ............... עד יום ........................

 4. אחריות מקצועית ...................... בתוקף מיום ............... עד יום ......................

 5. חבות מוצר מס' .......................... בתוקף מיום ............... עד יום ........................

 חתימת המבטחת: ...................................